**e-ΕΦΚΑ: Πότε αναμένεται να αναρτηθούν τα νέα ειδοποιητήρια με τα “φουσκωμένα” ποσά εισφορών των ελεύθερων επαγγελματιών**

Αρχές του τρίτου 10 ημέρου του Φεβρουαρίου αναμένεται να αναρτηθούν στον διαδικτυακό τόπο του e-ΕΦΚΑ τα ειδοποιητήρια των ασφαλιστικών εισφορών των μη μισθωτών ( των ελεύθερων επαγγελματιών, των αυτοτελώς απασχολουμένων και των αγροτών) για τον μήνα Ιανουαρίου του 2025.

***Της Κατερίνας Φεσσά***

Η καταληκτική ημερομηνία για την εξόφληση των ειδοποιητηρίων φαίνεται πως θα είναι η Παρασκευή, 28 Φεβρουαρίου των οποίων τα ποσά εκτιμάται πως θα είναι αυξημένα κατά 2,7% για σχεδόν 800.ελεύθερους επαγγελματίες. Δηλαδή οι μηνιαίες αυξήσεις υπολογίζονται πως θα είναι από 3,80 ευρώ έως και 17,24 ευρώ ανάλογα την ασφαλιστική κατηγορία στην οποία θα έχουν επιλέξει να **ενταχθούν έως τις 31 Ιανουαρίου του 2025 για το τρέχον έτος οι υπόχρεοι.** Σε κάθε περίπτωση τα ποσά των εισφορών των ελεύθερων επαγγελματιών θα αναπροσαρμοστούν σύμφωνα με την μεταβολή του δείκτη πληθωρισμού της χώρας για το 2025.

**Επίσης επισημαίνεται πως οι μη μισθωτοί ασφαλισμένοι μπορούν να εξοφλήσουν τις εισφορές τους μέσω του συστήματος IRIS (Interbanking** Retail Instant Payments Settlement). Η υπηρεσία δίνει τη δυνατότητα στους ασφαλισμένους να πληρώσουν τις εισφορές τους μέσω του e-banking ή του mobile banking.

Οι πληρωμές μέσω του Διατραπεζικού Διακανονισμού Άμεσων Πληρωμών Λιανικής IRIS προσφέρουν σημαντικά οφέλη όπως, άμεσες συναλλαγές σε πραγματικό χρόνο, ασφάλεια μέσω κρυπτογράφησης για την προστασία των δεδομένων, και ευκολία καθώς δεν απαιτούνται στοιχεία κάρτας ή λογαριασμού, μόνο ο αριθμός τηλεφώνου ή το email του παραλήπτη..

**Τα νέα ποσά των ασφαλιστικών εισφορών**

Εάν επικρατήσει το σενάριο και αυξηθούν τα ποσά των νέων εισφορών των ελεύθερων επαγγελματιών- αυτοαπασχολουμένων και των αγροτών κατά 2,7% για το 2025 έτος σε σχέση με το 2024 τότε θα ισχύσουν τα εξής:

**1. Οι ελεύθεροι επαγγελματίες- αυτοαπασχολούμενοι**

**-1η ασφαλιστική κατηγορία: Στα** 244,65 ευρώ θα διαμορφωθούν οι εισφορές για την κύρια σύνταξη και για τη υγειονομική περίθαλψη το 2025 από 238,22 ευρώ που ήταν το περασμένο έτος.

**-2η ασφαλιστική κατηγορία**: Στα 293,58 ευρώ θα “σκαρφαλώσουν” οι εισφορές για την κύρια σύνταξη και για τη υγειονομική περίθαλψη το 2025 από 285,87 ευρώ που ήταν την περασμένη χρονιά.

**3η ασφαλιστική κατηγορία**: Στα 351,8 ευρώ θα ανέβουν οι εισφορές για την κύρια σύνταξη και για τη υγειονομική περίθαλψη το 2025 από 342,59 ευρώ που ήταν το 2024.

**4η ασφαλιστική κατηγορία:** Στα 422,8 ευρώ θα αυξηθούν οι εισφορές για την κύρια σύνταξη και για τη υγειονομική περίθαλψη το 2025 από 411,78 ευρώ που ήταν το 2024..

**5η ασφαλιστική κατηγορία**: Στα 506,7 ευρώ θα σκαρφαλώσουν οι εισφορές για την κύρια σύνταξη και για τη υγειονομική περίθαλψη το 2025 από 493,46 ευρώ που ήταν το 2024.

**6η ασφαλιστική κατηγορία**: Στα 659,3 ευρώ θα διαμορφωθούν οι εισφορές για την κύρια σύνταξη και για τη υγειονομική περίθαλψη το 2025 από 642,06 ευρώ που ήταν το περασμένο έτος.

Πάντως σύμφωνα με τους **ειδικούς** όσοι από τους ελεύθερους επαγγελματίες επιλέξουν **την πρώτη ασφαλιστική κατηγορία** αναμένεται να πάρουν σύνταξη στο μέλλον μεταξύ 700 ευρώ με 800 ευρώ ενώ όσοι διαλέξουν **την 3η ασφαλιστική κατηγορία** θα πάρουν σύνταξη άνω των 1.000 ευρώ.

***Α. Εισφορές του κλάδου επικουρικής ασφάλισης***

**-1η ασφαλιστική κατηγορία**: Το 2025 οι εισφορές αναμένεται να αυξηθούν κατά 2,7% και να ανέλθουν στα 45,43 ευρώ από 44,24 ευρώ που ήταν το 2024**.**

**-2η ασφαλιστική κατηγορία**: Το 2025 οι εισφορές υπολογίζεται πως θα αυξηθούν κατά 2,7% και να πάνε στα 54,75 ευρώ από 53,32 που ήταν το 2024**.**

**-3η ασφαλιστική κατηγορία**: Το 2025 οι εισφορές αναμένεται να αυξηθούν κατά 2,7% και θα πάνε στα 65,24 ευρώ από 63,53 που ήταν το 2024**.**

***Β. Εισφορές Κλάδου Εφάπαξ Παροχών***

**-1η ασφαλιστική κατηγορία**: Το 2025 οι εισφορές εκτιμάται πως θα αυξηθούν κατά 2,7% και θα ανέλθουν στα 30,28 ευρώ από 29,49 ευρώ που ήταν το 2024**.**

**-2η ασφαλιστική κατηγορία**: Το 2025 οι εισφορές υπολογίζεται πως θα αυξηθούν κατά 2,7% και θα πάνε στα 36,11 ευρώ από 35,17 που ήταν το 2024**.**

**-3η ασφαλιστική κατηγορία**: Το 2025 οι εισφορές αναμένεται να αυξηθούν κατά 2,7% και θα πάνε στα 43,10 ευρώ από 41,10 που ήταν το 2024**.**

**2. Οι αγρότες**

**1η ασφαλιστική κατηγορία**: Στα 145,6 ευρώ θα αυξηθούν οι εισφορές για κύρια σύνταξη, υγειονομική περίθαλψη και για την αγροτική εστία από 141,80 ευρώ που ήταν την περασμένη χρονιά.

**2η ασφαλιστική κατηγορία**: Στα 174,74 ευρώ θα ανέβουν οι εισφορές για κύρια σύνταξη, υγειονομική περίθαλψη και για την αγροτική εστία από 170,15 ευρώ που ήταν το 2024.

**3η ασφαλιστική κατηγορία**: Στα 209,69 ευρώ θα πάνε οι εισφορές για κύρια σύνταξη, υγειονομική περίθαλψη και για την αγροτική εστία από 204,18 ευρώ που ήταν το 2024.

**4η ασφαλιστική κατηγορία**: Στα 251,64 ευρώ θα ανέβουν οι εισφορές για κύρια σύνταξη, υγειονομική περίθαλψη και για την αγροτική εστία από 245,02 ευρώ που ήταν το προηγούμενο έτος.

**5η ασφαλιστική κατηγορία**: Στα 302,90 ευρώ θα αυξηθούν οι εισφορές για κύρια σύνταξη, υγειονομική περίθαλψη και για την αγροτική εστία από 294,94 ευρώ που ήταν το 2024.